En jazzmann på orkesterplass - MIC Norsk musikkinformasjon
- Vi har ikke de samme midlene som de andre orkestrene, men vi prioriteter ofte norsk samtidsmusikk. Det vi selvfølgelig kan gjøre, er å bestille musikk i forbindelse med programproduksjoner, for eksempel igjennom radioteatret. Vi bestilte nettopp et verk av Håkon Berge, vi har også jobbet med Erlend Skomsvoll, det er heller ikke lenge siden Maja Ratkje skrev for oss.
- Vi har mange tusen timer med opptak. KORK har selvfølgelig blitt spilt mye i NRK, ved hjelp av Nocturne og andre programmer blir vi allerede eksponert for mer enn en million lyttere hver uke. Men det er allikevel fryktelig viktig for oss å få et program der vi kan vise frem musikk under vår egen etikett.
- Det siste har gitt utslag i et ekstremt interessant samarbeid mellom Sigurd og vår egen trombone-nestor Øyvind Westby. Westby, som har vært med KORK siden 60-tallet, fant en veldig god tone med Sigurd, sammen har de sittet i studio i et døgn i strekk.
- Øyvind ble mektig imponert over Sigurd, som visstnok har absolutt gehør. I en gjennomgang av innspilt materiale stoppet Sigurd hele greia. Ingen andre hørte at det var noe galt, men etter en grundig gjennomgang viste det seg at han hadde hatt rett hele tiden. Bak all skurringen og fuzzen lå den en liten dissonans, en forskyvning i pitch som ingen andre hørte. Det er en fin historie, som nok en gang understreker hvor heldige vi er som har med oss folk som Øyvind. Han er en av de eldste musikerne vi har, igjennom årene har han skrevet bortimot 700 arrangementer for oss. Samtidig har han kanskje ett av de yngste hodene jeg kjenner, skryter Revheim.